OpenLLM-France/wikimedia huggingface dataset:
# Evit skeuden Nominoe

| ◄ Luskellerez | Evit skeuden Nominoe | Goude-komz ► |
* Morvan Lez-Breiz, ha te maro !
* Maro ’vefe ganit ar vro ?…
* War da lerc’h te, roue merzer,
* Kavout ’rafe c’hoaz eur zalver ?
* Piou hen digasfe d’ar vuhe ?…
* — Nominoe.
* Morvan ’baeas an drouk-kinnig
* D’ar Gall gant houarn en e gig.
* Morvan lazet, setu hon Breiz
* D’ar C’halloued, adarre, preiz.
* War o roue piou a drec’hfe ?…
* — Nominoe.
* Drouk-kinnig Breiz, paeet en deuz
* Gant zac’hadou mein eur vengleuz.
* — « Aour d’id-te, merer roue Frans ?…
* Da benn en skudel ar valans ! »
* Piou an hini ’reaz kement-se ?
* — Nominoe.
* Pa gerz Nominoe, raktal
* Ec’h eo trec’het Charlez ar Moal ;
* Trec’het ec’h eo an Normaned
* Ha Breiz-Vihan zo hadsavet.
* Na zent ken ’met ouz eur Roue :
* — Nominoe.
* O Roue Meur ! Roue dispar !
* Dleet eo d’it beva er c’hloar.
* Deus hon broadelez, o tad !
* D’id-te hon anaoudegez vad !
* Sell unanet da vugale,
* — Nominoe.
* Zonet eo eur hon haddihun,
* Mez pa n’out mestr, na vo nikun !
* Hogen, ’vit ma vi ganimp c’hoaz,
* Ni ’zavo d’it eur skeuden vraz,
* Ha pignet ’vo war eur mene,
* — Nominoe.
# Evit zul ar C’hasimodo

| ◄ Evit Goëliou Fasq | Evit zul ar C’hasimodo | Gouel sant Briec ► |
Gousperou ar zul,; paj. 496.
Ad cœnam Agni providi, Et stolis albis candidi, Post transitum maris rubri, Cbristo canamus principi.
Cujus corpus sanctissimum In ara crucis torridum, Cruore ejus roseo Gustando, vivimus Deo.
Protecti Paschæ vespere A devastante angelo, Erepti de durissimo Pharaonis imperio.
Jàm Pascba nostrum Christus est, Qui immolatus Agnus est ; Sinceritatis azyma, Caro ejus oblata est.
O verè digna hostia ! Per quam fracta sunt tartara, Redempta plebs captivata, Reddita vitæ præmia.
Consurgit Cbristus tumulo ; Victor redit de baratbro, Tyrannum trudens vinculo, Et paradisum reserans.
Quæsumus, Auctor omnium, In hoc paschali gaudio, Ab omni mortis impetu Tuum defende populum.
Gloria tibi, Domine, Qui surrexisti a mortuis, Cum Patre et Sancto Spiritu, In sempiterna sæcula. Amen.
# Evit luskat ar vugale

Oberennoù damheñvel pe handelvoù all zo ivez, gwelout Toutouig la la, va mabig.
* DISKAN :
* Toutouik la la va mabig
* Toutouik la la !
* Da vam a zo ama koantik,
* Ouz da luskellat mignounig.
* Da vam a zo ama oanig
* Dide o kana he sonik.
* En deiz all e ouele kalzik,
* Hag hirio e c’hoarz, da vammig.
* Toutouik la la ’ta paourik,
* Poent eo serri da lagadig.
* Toutouik la la bihanig
* Red eo diskuiza da bennig.
* Toutouik la la rozennig,
* Da ziou chod var va c’halounig.
* Da nijal d’an nenv, va êlig,
* Na zispleg ket da askellig.
* Marianna Abgrall.
# Evit trugarekat ann aotrou Ar Skour

| ◄ D’amm mignon koz, Iann-Pipi-Mari Ar Skour | Evit trugarekat ann aotrou Ar Skour | Reiz Breuriez Breiz-Izel  ► |
* Me a garje, Aotrou Ar Skour,
* Barz Rumengoll, barz Gwir-Zikour,
* Kaouet mouez flour ann eostik-noz
* ’Vit kana da iaouank, da goz.
* Me am bize neuze kanet,
* Hep ehan, Tad ann holl Varzet,
* En deuz savet mui a werziô
* Evid hini all euz ar Vrô.
* Telen Gwenc’hlan, telen Merlin,
* N’ho deuz ket sonet kel lirzin,
* Dré ne ganent vel hoc’h hini
* Doue, ar Zent, ar Feiz, Mari.
* Ni holl Barzet, ni a veulo
* Telen Gwengamp bété ’r maro :
* Ra vô genoc’h bennoz Doue
* Ha gand ho tud a re da re.
                               Ian-Mari Ar Merser,
                                     Kure e Gwengamp.
# Nozwejo

| ◄ Gizio koz, gizio newe | Nozwejo | Karante war an tu-gin ► |
* Gwechall en Breiz, an anjeluz,
* Sonet pac’h e an heol da guz,
* E oa ar c’houlz d’ar yaouankiz
* Da vont d’ar ger… Ne oa ken giz !
* Distennet eo ar c’hiz vat-ze ;
* Ar vam, siouaz, d’an abarde,
* Ma ve er c’hraou an holl loened,
* A ve dinec’h gant he merc’hed.
* Eur plac’h yaouank, glas he lagad,
* Melen he bleo, ha skanv he zroad,
* A blije d’ei, eun tam a oa,
* Mont alïes da nozweja.
* En ti he zud ’oa he mam goz,
* ’Blije ket d’ei redadeg-noz ;
* Ar vaouez fur, alïes-mat
* ’Devoa krozet, krozet da-vat.
* « Kred ac’hanon, ma flac’h vihan,
* « Yaouank ec’h out, me am eus doan
* « E lakafes daero dourek
* « ’N hon daoulagad puilh da redek.
* « E lakafes eun de da vam
* « Ha da dud holl, ’zo c’hoaz divlam,
* « Da gavout mez ;… ma merc’h, diwall !
* « Ma merc’h, distro diouz an hent fall !
* — « O, ma mam goz, bezet dijen,
* « War ma hent c’hoaz n’em eus kât den,
* « Den ewit klask poanian ’vel-se
* « Ma zad, ma mam, na me ive.
* « Ha neuze, mam, me nan on ken
* « Er c’hatekiz ;… d’am oad pep den
* « A lar : ret eo d’ar yaouankiz
* « Redek, c’hoari, ha heuilh ar c’hiz. »
* O tont d’ar bourk, eur bla goude,
* E oe gwelet, d’an abarde,
* Eur vaouez koz, hi daoubleget,
* Gant eur vantel, pen-dispaket.
* Ha da zer-noz, ’traon an iliz,
* (En Breiz ’vel se eman ar c’hiz),
* ’Oe badeet eur bugelig,
* ’Met ar c’hleier a dawas mik !
# Nozwejo evel gwechall, e tal an tan

| ◄ An diskar amzer | Nozwejo evel gwechall, e tal an tan | En bered ar barouz ► |
* Azeet etal an tan, goude ve tapet koan,
* Na brao ez eo diskwizan, hag ankouaz ar boan,
* ’Keit ma c’houiban an awel e krec’h ar chiminal,
* Ha ma klewer war ar gouer glao a-builh o trouzal !
* Chipot-holen ha skebel, bank-tosel ar gwele,
* Bet warne, a rum-da-rum, kerent ha bugale,
* A dastum, pe ve koaniet, an tiegez a-bez
* Hag awecho eur c’honter, dewejer pe baour kez.
* Eur bannac’h jist ’ve tennet, ha laket tal an tan,
* Ar wersed a den prestik o zam korn-pri bihan,
* Ar merc’hed a glask o stam ha Yan-Gren, prez warnan,
* Eus potr ar c’hontadenno, ma c’hall, ’vo an nesan !
* Eur vam-goz, hi daoubleget, gant he c’har da nean,
* Hag he c’hegel-lin dalc’hmad, a deuio d’azean
* Damdost d’ar golo-lutik, ma ve ket golo-all,
* Ret d’ei kas he c’har en-dro, ’vel vije gret gwechall.
* Ha goude eur gir bennak, keloio pe dreo-all,
* Tanveet gant ar wersed ar jist, nan eo ket fall,
* Erwan, pôtr ar marvailho, a grog da displegan
* Eur gontaden a bado eiz de d’an nebeutan !
* Gwech ar zelaouerien holl a diroll da c’hoarzin,
* C’hoarzin ’reont ’leiz o c’hof : Erwan an eus ijin !
* Gwech-all Erwan a lakadour ’barz an daoulagad ;
* Ze n’hen harz ket da danva gwech-ha-gwech ar jist mat !
* Strakal ’ra ar c’hoad en tan, brao vezo d’ar skrilhed
* Kanan ’barz ar fornigel, ’rôk dont war an oaled,
* Ewit klask bruzun krampoez, chomet warlerc’h Janned
* A gas ken brao he sklisen war ar gleurc’h intanet.
* Ar c’har-nean, awecho, ’baouez da vont en dro,
* Bep tro ma teu da Erwan komz eus tud koz ar vro,
* Eus an Dispac’h-vras, dreist-oll, koulz ma oe dimeet
* Ar re goz gante kuset beleien argaset.
* Awecho all e komzo eus brezel ar C’hrime ;
* Eur martolod diskwiz-mat ’oa Erwan d’ar c’houlz-ze,
* ’Pez a lar n’eo ket skrivet ebarz kalz a levrio,
* Mes gallout a rer kredi an hini ’oa eno.
* Hag e-keit ha ma klewer, dre veg ar chiminal,
* An awel o c’houistellat, goude o vouboual,
* E teu ar c’houlz da baouez, en despet da Yan-Gren,
* A dremenje, o selaou, an noswez pen-da-ben !
* An amzer ’zo tremenet evel eur luc’heden,
* C’hoarzin, gouelan, envori… ha neuze ar beden,
* Ar beden war an daoulin, arôk mont da gousket
* Nozwez-vat, nozwez kristen, ’vel gwechall tremenet
# O ! na hir eo an noz

Oberennoù damheñvel pe handelvoù all zo ivez, gwelout O na hirret un noz, O ! na hir eo an noz (1934) ha Cantique de Communion (1).
| ◄ Eun dezir braz am euz | O ! na hir eo an noz | Elet euz ar Barados ► |
* O na hir eo an noz, pegouls e tei an de,
* Ma’z in da zigemer Jezus ma c’harante !
* O na hir eo an noz ! Pegouls e tei an de ?
* Diskan.
* Dispozet ma c’halon d’ho resev, ma Doue :
* Laket en-on fe grenv, esperans, karante,
* Dispozet ma c’halon d’ho resev, ma Doue !
* Dihun ha zav, ma c’horf, deomp da gavet Jezus,
* Me glev ouz ma gervel e vouez karantezus.
* Dihun ha zav…, etc.
* Pegouls e vin arru, o ! hent, na hir out-te !
* War lein ho tiouaskel, Elet, ma douget-me.
* Pegouls e vin…, etc.
* O ma c’halon em c’hreiz, bez leun a levene,
* Gwelet a ran erfin ti zantel ma Doue.
* O ma c’halon…, etc.
* O ilis beniget, hast digor d’in an or,
* Ma redin da gavet ma Jezus, ma zensor.
* O ilis beniget…, etc
* Diwar dreujou ho ti, Jezus, ho saludan,
* Eur pec’her evel-d-on a dlefe chom aman…
* Diwar dreujou…, etc.
* Me ho salud ive, zent hag elet eürus,
* A zo en ilis-man tro-war-dro da Jezus.
* Me ho salud ive…, etc.
* Tabernakl alaouret, te zo tron ma Roue,
* Setu me d’an daoulin dirag e vajeste.
* Tabernakl alaouret…, etc.
* Jezus, me hoc’h anav dre zaoulagad ar fe :
* C’houi welan en Hosti, ma Zalver, ma Doue !
* Jezus, me hoc’h anav…, etc.
* Diskenet, o Jezus, euz an oter breman,
* E diabars ma c’halon, diskenet d’am magan.
* Diskenet, o Jezus…, etc.
* Jezus a zo genin ha me zo gant Jezus,
* Nemet er Baradoz netra ken dudius.
* Jezus a zo genin…, etc.
* Pelloc’h, o ma Jezus, c’houi hepken a garin,
* Dalc’hmad em ezomou c’houi hepken a glaskin.
* Pelloc’h, o ma Jezus…, etc.
# N’ankounac’haomp ket !

| ◄ Kan Re Varo ar Brezel | N’ankounac’haomp ket ! | Dansomp ! ► |
D’ar c’hommandant Yvon ar Morvan.
* Adstignet ho telen, o Barzed a wechall,
* Kanit, Marzin, Gwenklan, Taliesin ha Riouall ;
* Sent koz karantezus, bepred ken galloudus,
* Pemp bloaz ’zo dilezet ’n ho chapel vurzudus,
* Nomenoe, Lan Vras, Alan Baro reustlet,
* Bertram, dukez Anna, holl Vretoned vrudet,
* Brezelourien dispar, merdeidi ha re-all,
* Skoazellerien hon Breiz hag hon Mamm vat, Bro-C’hall,
* Tridit a levenez, fin a zo d’hon glac’har,
* Ar Frans a chom ’n he zao ha da gement douar,
* D’ar C’hermaned c’haro a vennas he flastra,
* He yeoa da viken, en eur ger he moustra,
* N’oufen re hen embann, hon Gouen he deus desket
* Ez eo atao hon Breiz bro ar baotred kalet.
* Keit ma redo ho kwad en hon gwaziennou,
* Keit ma renoc’h warnomp ha war hon sperejou,
* E pep lec’h, dre bep hent ni a c’hello bale
* Evit difenn ar Gwir, an Urz, al Liberte !
* Breman pa ’n em ziskouez ’vidomp ar peoc’h padus,
* Aozomp d’hon stourmerien deveziou c’houek, frealzus,
* Saludomp o distro gant kalon, levene ;
* Lakomp war o fennou kurunennou lore !
* N’o meulimp morse re, ne ganimp re o brud ;
* Petra ’kreiz ar poaniou n’o deus ket graet hon tud
* Dindan an aezennou, an tan, ar c’hanoliou ?
* Gwelit war o askre kleizenn o goulïou !
* Penaos, o mignoned, penaos ankounac’hât
* Ar zoudarded o deus du-hont skuilhet o gwad ?
* Ni a zalc’ho o sonj, ni a glevo o mouez
* A lavar d’eomp raktal : « D’al labour hep paouez ! »
* Tadou ha mammou keiz, merc’hed yaouank poaniet,
* N’en em veuzit pelloc’h ’n eur vuhez ankeniet ;
* Mar ho peus dleadou e-kenver pep maro,
* Ez oc’h c’hoaz dleetoc’h en andred ho mamm-Vro.
* Pedomp an Esperans da zont ’n hon c’halonou,
* An amzer sioul da ren dindan hon tôennou.
* Eur vouez all a gleven e doun va c’houstians ;
* Komz a ra ken freaz, kement ’ro d’in fizians
* Ken na oufen tevel an dra a gelen d’in,
* Hag an holl ’gavo mat ar pez a lavarin :
* ’Pad ar goanv e weler, pa c’houez ar wall-avel,
* Strolladou brini du o plava o eskell
* A-us d’an trevadou, evit kavout ar pled
* Da furcha, da skrabat ha da zibri an ed.
* Hopadennou ar mestr o laka da bellât,
* Met eur pennad hepken ma na ziwaller mat.
* ’Vel-se ar C’hermaned a glasko a-nevez
* ’N em zila ’n hon c’hêriou, ha zoken war ar mêz.
* Harz war ar bleizi-ze ! Serrit buan ho tor !
* O reseo en ho ti ’vefe eun dizenor,
* Noazout ouz ar re veo, ober gaou d’ar maro,
* Skuilha war e vaz-skaon eun ezans gwall-c’houero.
* Piou ’gredfe ’n em zaotra gant eur seurt dismegans ?
* Chomomp Breiziz e Breiz ha Fransizien er Frans !
(Meurz, 1919).
# Nozvez tefel ar vuez

| ◄ Bêrder ar vuez | Nozvez tefel ar vuez | Jesus den ► |
"Breiz"
* 2.
* Goude labourat stard enep an avel grenv,
* Jesus n’em dostaez, var ar mor, o vale
* Dre n’hen anveent ket oe ’n ’ebestel spountet
* Mes Jesus laraz dei: Me eo, na spountet ket.
* 3.
* ’Vel diskibien Jesus, omp nec’het noz ha de,
* Glac’hariou braz a c’houez evel an avel grenv,
* N’euz hini barz en env, na zoken var douar,
* Hell sioulaat an arne, nemert mouez ar C’hrouar.
* 4.
* Euz an holl glac’hariou ha tristidigeziou
* Eur gir a beurz Jesus, zur mad hon delivro,
* Gant Jesus en he vag, hep ma vo mar ebet
* E teufomp iac’h d’ar porz, drezhan vefomp salvet
* 5.
* Kristenien pedomp stard, en kreiz hon holl boaniou
* Sikour zeuo raktal; derc’hel ra he gomzou
* Tav brema ha bez sioul, vezo laret d’ar mor
* En baradoz Doue hor bezo dor digor.
# Peden ar mousig

| ◄ Kanaouen-eured | Peden ar mousig | An erc’h ► |
War dôn : D’hon mam zantez Anna.
D’an aotro Durand “ Zant Erwan ” person Tredrez
* O Gwerc’hez, ma mam-zantel,
* Itron ar Goz-Yeodet,
* Chilaouet mouez ar bugel
* Zo dirazoc’h stouet !
* Digouezet eo an amzer
* Red mad eo d’in hirie
* En despet d’am oad tener,
* Gonit ma zam bue…
* An daerou em daoulagad
* E kwitean ma Bro ;
* Vel ma zud koz ha ma zad
* Vin martolod d’am zro.
* Ar vicher a zo kaled,
* Hag ive ankenius,
* Gwerc’hez evidon, m’ho ped,
* Bezet madelezus !
* Roet dalc’hmad d’ar mousig,
* Roet d’ezan zikour,
* Rak dister eo e lestrig
* Hag ar môr zo treitour…
* Pa yudo an avel foll,
* Pa sailho ar mor braz,
* Groet n’aïo biken da goll
* Ar bugel ho karas.
* Neuze pell eus aochou Breiz
* Gant ar môr luskellet,
* Ma c’halon ebarz ma c’hreiz,
* Sonjo er Goz-Yeodet :
* Sonjal a rin em mammig,
* Hec’h-unan intanvez,
* Ha ’viti eur bedennig
* E kasin d’ac’h, Gwerc’hez !
* Oh ! pa deuïo d’ho chapel
* Bemnoz da hirvoudi,
* Roet d’am mam baour skoazel,
* Frealzet anezi…
* Distanet d’ezi he foan,
* Ma zad zo bet beuzet ;
* Mar varvfe ar mous bihan,
* He c’halon ’ve rannet…
* O Gwerc’hez dous ha dinam,
* Rouanez Breiz-Izel,
* Miret ar bugel d’e vam
* Hag e vam d’ar bugel !
* Mari, Stereden-ar-Môr,
* Klevit ouz ma feden,
* Difennit mousig Arvor
* Breman ha da viken !
# Peden ar roue Grallon (ton)

| ◄ Berred ma farroz | Peden ar roue Grallon | Kelen d’ar Vreiziz ► |
N°15.
# Peden Boneniz d’ho Fatronez Itron Varia ar Porzou

* DISKAN :
* Selaouet ouz hon peden,
* Porzourez an Nenvou,
* Diwallet diouz pep gwalen
* Soudarded Bonen.
* Kerent ha mignoned
* ’Zo du-hont pell pell ;
* Ar vuhe a zo kalet,
* Spontus ar brezel.
* Glac’har ha poan-spered
* A ren en hon bro…
* Pegouls, o Mamm garet,
* E teuy an distro ?
* Dirak hoc’h ôteriou
* E pedent gant fe ;
* Gante, ’n o « zrancheou »,
* Chomet noz ha de.
* Reit d’an neb ’zo gloazet
* Pare e c’houli ;
* D’ar paour kêz prizoniet
* Eur bann a zudi…
* D’hon merzerien garet
* Rôet an Nenvou,
* Ha d’o zud glac’haret
* Konfort ’n o foaniou,
* Ma c’hallimp a galon,
* ’Skeud banniel an Trec’h,
* Da vloa gant ho pardon,
* Ho meuli dinec’h !
* Koulmig Arvor.
# Peden ar bugel

| ◄ Ewit de-ha-bla eur vam | Peden ar bugel | Furnez Kristen ► |
* Juntet e zaouarn munut, daoulinet ’tal e vam,
* Pa ve c’hoaz e galonig digailhar ha divlam,
* Na kaer eo, ’n eun tiegez, gwelet ar bugelig
* O pedi, beure ha noz, henvel ouz eun Elig !
* Pa bed ar bugel bihan, e seblant d’in gwelet
* E toul dor ar baradoz selaouerien pleget,
* Ewit sellet talarek, ’trezek an ti kristen,
* Lec’h e klewont eur breurig oc’h ober e beden.
* Peden ar bugel bihan a zo nerzus meurbet,
* Ha dreist-oll ’c’hall tenerât kalon Salver ar bed,
* Rak pa oa war an douar Hen an eus lavaret :
* « Lezet ar vugaligo da dont holl d’am c’havet. »
* Ewit derc’hel stag ha-stag mailho ar chaden dir
* A dle unani ar re ’de ’n em roet o gir,
* Ar re o deve touet ’n em garout da viken,
* N’eus ket evel ar beden ’ra ar bugel kristen.
* Ha ’wit ma chomo ganec’h ar bugel bihan-ze,
* C’hoaz ken gwak ha ken tener, roet d’ec’h gant Doue,
* N’ankoueet ket, o mammo, pez a lar e-unan :
* « Me eo an Hini ’ziwal ar vugale vihan ! »
* Ewit ma c’hallo eun de stourm ouz ar fall, chom mat,
* Pa ne vo ken ho pugel dirak ho taoulagad,
* Gant ar laez ’roet dean, bihan, war ho parlen,
* Gret d’ean, abred, abred, sunan ar fe gristen !
* Na truezus eo doare ar bugel n’an eus ket
* Ewit stuman e galon ha sturian e spered,
* Eur vam hag eun tad kristen, ’n o c’hreiz doujanz Doue !
* Eus ar bugelig paour-ze, o ! me am eus true
* Ya, ma ve, siouaz, dizec’h geno an tad, ar vam,
* Gant ine o bugale, ma na ve pleet tam,
* Eus a belec’h e redo an dour a dle nerzan
* Gwrio ar plant yaouank-ze : piou a deuy d’o magan ?
* O kerent kristen a Vreiz, selaouet ma feden,
* Ha gret bepred ho tever, ho tever pen-da ben ;
* Ma ’peus bet, digant Doue, bugale da zevel,
* Disket d’e abred pedi, bean fur ha santel !
* Kentel ar beden ’zo kaer, re gaer ’wit ’ve roet
* Nemet stouet d’an daoulin, hag an daouarn juntet ;
* An evn bihan na disk ket darnijal e-unan,
* ’Wit ma pedo ho pugel, gantan kemeret poan.
* Selaouet pez a lavar furnez koz Breiz-Izel :
* « Liou an dour, liou ar skudel, liou an dud, liou bugel ! »
* Ma fell d’ec’h, en ho kozni, kât eur vaz d’ho harpan,
* Ra vo bepred, en ho ti, Doue er pen kantan.
# Peden Stabat Mater

| ◄ Epad ar C’horais | Peden Stabat Mater | Gousperou sant Paul, escop ► |
Stabat Mater dolorosa, Juxta Crucem lacrymosa, Dùm pendebat Filius.
Cujus animam gementem, Contristantem et dolentem Pertransivit gladius.
O quàm tristis et afflicta Fuit illa benedicta Mater unigeniti.
Quæ mœrebat et dolebat, Et tremebat cùm videbat Nati pœnas inclyti.
Quis est homo qui non fleret, Christi matrem si videret, In tanto supplicio ?
Quis posset non contristari, Piam Matrem contemplari, Dolentem cum Filio ?
Pro peccatis suæ gentis, Vidit Jesum in tormentis, Et flagellis subditum.
Vidit suum dulcem natum, Morientem desolatum, Dùm emisit Spiritum.
Eia ! Mater fons amoris, Me sentire vim doloris, Fac ut tecum lugeam.
Fac ut ardeat cor meum, in amando Christum Deum, Ut sibi complaceam.
Sancta Mater, istud agas, Crucifixi fige plagas Cordi meo validè.
Tui nati vulnerati, Jàm dignati pro me pati, Pœnas mecum divide.
Fac me verè tecum flere, Crucifixo condolere, Donec ego vixero.
Juxta crucem tecum stare, Te libenter sociare, In planctu desidero.
Virgo Virginum præclara, Mihi jàm non sis amara, Fac me tecum plangere.
Fac ut portem Christi mortem, Passionis ejus sortem, Et plagas recolere.
Fac me plagis vulnerari, Cruce hâc inebriari, Ob amorem Filii.
Inflammatus et accensus, Per te, Virgo, sim defensus In die judicii.
Fac me cruce custodiri, Morte Christi præmuniri, Confoveri gratiâ.
Quando corpus morietur, Fac ut animæ donetur Paradisi gloria. Amen.
# Peden ar Pab Leon XIII da Z. Josep

Oberennoù damheñvel pe handelvoù all zo ivez, gwelout Pedenn da Sant Jozeb.
| ◄ O pegen bras eürustet ! | Peden ar Pab Leon XIII da Z. Josep | Piv a laro, kristenien ► |
Gouel braz ar Rozera, ar c’hentan zul a viz Here, a dleomp lidan dre gantikou an tri chapelet, 35, 36, 37.
Miz Here eo eil miz ar Werc’hes er blaves kristen. Bemde e peb ilis-paroz e larer eur Chapelet, Litaniou ar Werc’hes, eur Beden da Z. Jozep, hag e roer Benediksion ar Zakramant.
O Zant Jozep eürus, e kreiz hon trubuillou e tiredomp etrezoc’h, ha goude bezan goulenet zikour ho Pried meurbet zantel, e teuomp ive gant fians da c’houlen zikour ouzoc’h. Dre ar garante a stage ho kalon ouz hini ar Werc’hes dinam, Mam Doue ; dre an denerediges ec’h euz douget d’ar Mabik-Jezus, ni ho suppli da deurel eur zel a drugare war an heritach a n-euz prenet Jezus-Krist gant e voad, ha da impli ho kalloud hag ho madeles evidomp en hon ezomou.
Difenet, o dioualer meurbet fur ar Famill zantel, difenet bugale choazet Jezus-Krist ; pelleit diouzimp, Tad karantezus, peb goalen gevier, peb klenvet ineou ; euz lein an Env, er brezel diskleriet d’imp gant sperejou an devalijen, diskenet d’hon c’hrenvat, c’houi hon skoazel meurbet nerzus ; hag evel m’ec’h euz gwejal tennet ar Mabik-Jezus a greiz danjer ar maro, evel-se breman, goarnet Ilis zantel an Otrou Doue euz toliou kuz hec’h enebourien hag a bep reuz-fal. Bezet hon avokat da viken, evit ma hellimp, e sklerijen ho skueriou-mad, harpet ouz ho prec’h madoberus, bevan er zanteles, mervel e gras hon Zalver, hag obten er Barados an eürustet a bado bepret. — Evel-se bezet gret.
An eil de a viz Here, gouel an Elet-Mad karget gant Doue d’hon miret er bed-man. An daou gantik 74, 75, a zigaso d’ac’h envor euz o galloud hag o zenerediges en hon c’henver.
# Peden an Ilis pa vez canet an Asperges

| ◄ Instruction evit an dour benniguet | Peden an Ilis pa vez canet an Asperges | Instruction evit tro ar veret pe dro an Ilis, hac evit ar procession all ; petra sinifiont ► |
Pa ganer an Asperges, queit ha ma vez ar celebrant o teurel an dour benniguet dreist an dud en ilis abars an Oferen-bret.
| Antiphona. ASperges me, Domine, hyssopo, et mundabor : lavabis me, et super nivem dealbabor. Psalmus. Miserere meî, Deus, secundùm magnam misericordiam tuam. Gloria Patri, et Filio, et Spiritui Sancto : sicut erat in principio, et nunc et semper, et in sæcula sæculorum, Amen. Asperges me, Domine, etc. | AUtrou, va Salver, me ho ped d’am arousi gant an hisop (me lavar gant ar vertuz eus ho coad precius), evit ma vezin purifiet diouz va fec’hejou : plijet gueneoc’h ma goalc’hi gant an dour eus ho craç, hac e vezin rentet guennoc’h eguet an erc’h. Va Doue, ho pêt truez ouzin hervez ho trugarez ar vrassa (pa’z oun ive unan eus ar hraasa pec’herien). Gloar d’an Tad, ha d’ar Map, ha d’ar Speret Santel. Ra vezo ar c’hloar-se ar memes brema ha bepret, hac hep fin da james, evel ma’z oa a viscoaz. Evelse bezet grêt. |
Repeti a reot an Asperges bete Miserere meî : va Doue, ho pêt truez ouzin; ha mar ho pe amser, ec’h allac’h lavaret het-a-het ar Miserere meî ive, pehini a gueffot er seiz Salm en fin al levr-ma. Hoguen ne vez quet lavaret ar Gloria Patri dissul ar Bassion . na dissul Bleuniou. Adalec dissul Basq bete dissuï ar Pantecost, eleac’h ar beden diaraoc, e vezo lavaret hou-ma so ama varlerc’h.
| VIdi aquam egredientem de templo à latere dextro, alleluia : et omnes | GUelet em eus un dour pehini a sortie eus an templ, diouz an tu-deou. Doue ra vezo meulet. |
| Ha quement ma’z ê erruet an dour-e ganto, a so bet sauveteet, hac e lavarint : Meulet ra vezo Doue. Meulit an Autrou Doue, abalamour ma’z ê mad, ha ma’z eo eternel he drugarez. Gloar d’an Tad, etc. evel diaroc. Repeti. Guelet em eus un dour. Plijet gueneoc’h, va Doue, disquez ho truqarez en hon andret ; ha rei deomp ar sicour eus ho craç evit ober hor silvidiguez. | ad quos pervenit aqua ista, salvi facti sunt, et dicent : Alleluia, alleluia. Ps. Confitemini Domino, quoniam bonus : quoniam in sæculum misericordia eius. Gloria Patri,, et Filio, etc. Vidi aquam, etc. V/. Ostende nobis, Domine, mïsericordiam tuam, R/. Et salutare tuum da nobis. |
| Pedomp. AUtrou santel, tad oll galloudus, Doue eternel, plijet gueneoc’h hon exauci, ha digaç hoc’h Æl santel eus an eê da ziouall, da souten, da broteji, da visita ha da zifen an oll habitantet eus an demeuranç-ma. Quement-se a c’houlennomp ouzoc’h dre hon Autrou Jesus-Christ. Evellen bezet grêt, | Oremus. EXaudi nos, Domine sancte, Pater omnipotens, æterne Deus ; et mittere digneris sanctum Angelum tuum de cœlis, qui custodiat, foveat, protegat, visitat atque defendat omnes habitantes in hoc habitaculo. Per Christum Dominum nostrum. Amen. |
Er Procession tro’r veret e vez cantet an Hym pehini so propr d’ar sul pe d’ar gouel ma vezer enna, hac a gueffot ama varlerch Gousperou etouez an Hymnou propr evit ar suliou hac evit ar goueliou.